Politiken skrev i fredags om, hvordan læger på Hvidovre Hospital siden 1. september har indberettet 15 tilfælde, hvor prøvesvar for patienter, der muligvis havde kræft, var forsinkede eller ikke nåede frem til lægerne gennem Sundshedsplatformen.

Dermed får det nye it-system i sundshedssektoren direkte konsekvenser for patienter, der afventer svar på prøver og dermed får forsinket behandling. I slutningen af november blev Sundhedsplatformen indført i Region Sjælland, og Region Hovedstaden har arbejdet i systemet siden maj 2016.

Region Hovedstaden har nedsat en task force, der skal finde frem til årsagerne og løse problemet. Situationen kommer ikke som en overraskelse for Annie Hagel, der er medlem af regionsrådet i Region Hovedstaden for Enhedslisten.